**ZÁPISNICA**

Zo schôdze výboru dňa 17.3.2019, Rakovec

**Prítomní:** Ľuboš Zaremba

Marcela Gabrielová

 Miriam Pavlíková

 Ing. Veronika Bognárová

 Ing. Janka Brussová

**Neprítomní**: Ing. Jana Dudíková

 František Bajana

 Ing. Zuzana Hroncová

**Program:**

1. Kontrola uznesení.
2. Návrh Miriam Pavlíkovej na zmenu výšky členského.
3. Aktualizácia dodatku k členskej prihláške (GDPR).
4. Doplnenie indexov o zmenách do jednotlivých poriadkov.
5. Stretnutie CHK a členov so záujmom o chov.
6. Pripraviť oslavu 30. výročia uznania plemena.
7. Rozvrhnutie programu tábora.
8. Miriam Pavlíková
9. Uchovávanie genetického materiálu
10. Návrh výboru k skúške SVP

**1. Kontrola uznesení 17.9.2017**

- Zmena stanov a zlúčenie chovateľského a bonitačného poriadku – čiastočne splnené

- Termínový kalendár – splnené

- Zloženie CHK – predseda CHK schôdzu zvolal a zmeny nenastali. Boli prizvaní hostia.

- Schôdza CHK a aktívnych chovateľov – nesplnené

- Členstvo – splnené

- Web stránka – čiastočne splnené

**2. Návrh ekonómky Miriam Pavlíkovej** spracovať návrh pre členskú schôdzu na zmenu výšky členského, nakoľko momentálne členské sa dlhú dobu nemenilo, je ešte z obdobia pred zavedením EURa a nereflektuje zvýšenie cien na organizovanie akcií a celkového chodu klubu.

Výbor sa zjednotil predbežne na 30 EUR pre bežného člena, manželské členské 45 EUR, 5 EUR pre dôchodcu a študenta denného (strednej školy/ dennej formy VŠ.

**3. Aktualizácia dodatku k členskej prihláške o GDPR** o ochrane osobných údajov – zodpovedná osoba Ing.Jana Dudíková.

**4.** **Doplniť indexy o zmenách do jednotlivých poriadkov**. Na návrh je potrebné zadefinovať doplňujúce zmeny do jednotlivých poriadkov klubu, tým sprehľadniť čo bolo na ktorej členskej schôdzi schválené, zmenené a následne doplnené do poriadkov. Napríklad: Zmena hodnotenia povahy bola pojednávaná v roku 2014 v bode 16. Za touto zmenou bude napísané (ČS 16/2014), prípadná zmena bude dopísaná ako (aktualizované ČS 10/2019).

Zodpovedná osoba: Ing.Veronika Bognárová

**5. Stretnutie CHK a členov so záujmom o chov**. Výbor navrhuje dva termíny. Jeden na východe počas víkendovej bonitácie v Pavlovciach, a druhý následne na to na západe alebo v strede. Na východe bude na stretnutí Ing. Janka Brussová ako zástupca CHK a na západe a strede MVDr. František Rosík.

**6. Pri príležitosti 30. výročia uznania plemena** pripraviť sprievodné akcie, pozvať hostí na špeciálnu výstavu.

**7. Rozvrhnutie programu tábora**.

Piatok (9.8.2019) - Klubová výstava ČSV s CAC/CAJC

Sobota (10.8.2019) - Špeciálna výstava s CAC/CAJC

Nedeľa (11.8.2019) - členská schôdza

Pondelok (12.8.2019) - zvod mladých a bonitácia

Utorok (13.8.2019) - orientačný beh (Marcela Šlangová dohodne s Jankom Polónym)

Streda (14.8.2019) - spoločná prechádzka

Štvrtok(15.8.2019) - výcvik a voľný program

Piatok (16.8.2019) - výcvik a voľný program

Sobota (17.8.2019) - skúška BH/VT

Nedeľa (18.8.2019) - koniec tábora

Výcvik bude prebiehať od pondelka do piatku.

Zabezpečenie výcvikára na výcvik na BH/VT a rozhodcu na skúšku má na starosť výcvikový referent klubu František Bajana- zodpovedný Ľuboš Zaremba.

Zabezpečiť výcvikára na každodenný výcvik.

**8. Miriam Pavlíková.**

Chovateľská komisia a výbor KCHČSV SR prejednali nežiadúce krytie suky Bella Ezer Miracle Mia.

Dňa 17.4.2018 chovateľka písomne e-mailom informovala chovateľkú komisiu, že došlo k nežiadúcemu krytiu suky pravdepodobne jej vlastným psom Cullenom Miracle Mia a narodili sa 10.2.2018 neplánovane 2 suky a 2 psy z tohto spojenia. CHK konštatuje, že u tohto spojenia je možné vydať rodokmene len po doložení paternity a zároveň stanovuje zákaz chovu pre ChS Miracle Mia na 1 kalendárny rok, pokutu za dodatočné odporúčanie na párenie a nutné uchovnenie rodičov daného vrhu na najbližšej bonitácii po dovŕšení vekovej hranice. Tento návrh sa prerokoval vo výbore s kladným vyjadrením.

**9. Vyriešiť ako uchovávať genetický materiál do budúcnosti**.

 Nájsť laboratórium a veterinára, ktorý by odoberal psom spermie a následne ich uchovával pre použitie v budúcnosti.

Kvalitne odobrané, spracované a zmrazené semeno od našich chovných psov je devíza pre náš chov do budúcnosti (dlhodobé uskladnenie). Ak máte kvalitného chovného jedinca, počas života mu môžete odobrať a zmraziť semeno a použiť ho aj o niekoľko rokov (10, 20, 50, 100), čo znamená, že jeho genetický materiál je možné použiť v plemenitbe dávno po jeho smrti. Klub bude mať snahu zazmluvniť oslovené laboratórium a viesť databázu zmrazených dávok. Platí len pre chovných psov, ktorí počas života kryli prirodzeným spôsobom.

10. **Návrh výboru,** aby mohlo byť možné skúšku vytrvalosti psa ( SVP I) ako podmienku k chovnosti ČSV nahradiť inou pracovnou skúškou – BH /VT a vyššie. Nechať možnosť majiteľom čsv rozhodnúť sa, ktorú z pracovných skúšok, potrebných k uchovneniu, si vyberú.

V.B.

M.G.

J.B.

Ľ.Z.

M.P.